Alps Hoodies | TeePublic
Browse › Alps › Hoodies
...When You Find a Stranger in the Alps Hoodie Machadodorp-video: Talle vas ná gewelddadige betogings | Maroela Media
Die brandende vragmotor op die N4 Vrydag. Foto: Twitter via @Crimeairnetwork.
Altesaam tien mense is in hegtenis geneem ná die onlangse vlaag gewelddadige betogings wat verlede week in Macahdodorp en Belfast uitgebreek het.
Kol. Mtsholi Bhembe, woordvoerder van die polisie, het bevestig ses is Vrydag vasgetrek en vier vandag.
Die inhegtenisnemings volg nadat woedende gemeenskapslede Dinsdag die plaaslike polisiestasie bestorm en die pad versper asook Ridwaan Ismail, ŉ plaaslike sakeman, se winkel afgebrand het.
Sake van intimidasie en brandstigting word ondersoek.
Maroela Media het vroeër berig Bruce Botha (29) en Wayne Swart (20), die twee mans wat tereg staan op aanranding met die doel om ernstig te beseer in verband met ŉ video van hulle wat ŉ man na ŉ bakkie toe sleep en hardhandig hanteer, het Vrydag in die Belfast-streekhof verskyn.
Toe Botha en Swart Vrydag in die hof verskyn, het ŉ skare mense buite die hof in Belfast saamgedrom en geëis dat Botha en Swart se aansoek om borgtog nie toegestaan word nie.
Woedende betogers het daarna die N4 tussen Belfast en Machadodorp op pad na Nelspruit afgesper en ŉ vragmotor gebrand.
Die eerste ses verdagtes, Pricilla Maelane (26), Donald Mafika (26), John Thela (52), Khomotso Chiloane (33), Sipho Bholosha (18) en Khanyi Ceza (42), het Maandag in die Belfast-landdroshof verskyn vir openbare geweld en is vrygelaat op borgtog van R300 elk. Hulle moet 3 Oktober weer in die hof verskyn.
“Die oorblywende verdagtes sal ook in dieselfde hof verskyn hangende verdere ondersoek,” het Bhembe gesê.
RR · 7 maande gelede
Vorige regering was daar ook sulke opsetlike oproerigheid en opruiende voorvalle maar met dié verskil, onluste polisie was effektief om sommige dinge in kiem te smoor VOOR die massas kon hoofpaaie beset brande stig en vragvoertuie brand. Beriggewing was ook verskillend sommige “mense” en gewoontes nog dieselfde.
Wie betaal die skade? Nie die oproermakers nie😡
Evert, nie die oproermakers, as hulle maar gedwing kan word om die skade te betaal sal alle oproer dadelik stop. Nee, soos gewoonlik die belastingbetaler met sy daagliks krimpende inkomste. Vir hoe lank nog weet nugter alleen.
Jammer vir al die tikfoute. 🙈
Ek wonder wat sou gebeur het as die twee veiligheidswagte swart was? Selfs as dit blanke polisiemanne was, sou hulle seker ook aangekla gewees het. Die feit dat die sogenaamde slagoffer reeds ander mense aangerand het en dat die veiligheidswagte se hulp ingeroep is, tel niks by die oproerige skare nie. Ons land word mos deesdae regeer deur oproerige skares en brandstigters, want hulle het meer regte as ander ordentlike of wetsgehoorsame landsburgers.
Woedende betogers…gryp jou aan. Sulke terme laat dit klink of die vandale die reg gehad het om so op te tree; ‘n beter beskrywing sou gewees het “kranksinnige vandale”. Die mense het nie gesonde verstand nie en ook nie die vermoe om hulself te beheer nie. Daarby is hul aksies vandalisties deur besittings waarvoor ander gewerk het te vernietig sonder enige redelikheid. Deur versagtende terme te gebruik word sulke optredes deur joernaliste geregverdig en dit moet nooit toegelaat word nie, want dit sterk net kranksinnige vandale verder aan in hul kwaad.
Absoluut! Kon dit nie beter se myself nie.
Baie goed gestel, bb.
Ons moet ophou om misdaad teen een persoon of persone teenoor n ander verskillend te sien. Misdaad is misdaad ongeag.
Waar het jy meer haat en rassisme gesien as die vrou in die video wat so tekere gaan?
Sy moet aangekla word dat sy die opset gehad het om regsverydeling te pleeg en ook misdaad aangemoedig het, sowel as om haar met die misdaad wat deur die verdagte gepleeg is te vereenselwig. Het seker geweet dat n geleendheid om die besigheid te stroop noodwendig sou kom.
Die SAPD lede wat slegs staan en toekyk is besig om regsverydeling te pleeg.
Indien die polisie efektief is sal dit nie vir die publiek nodig wees om van ander metodes gebruik te maak om hulself te beveilig nie.
Die video toon dat die veiligheidswagte hul uiters beheer het. Weet nie of ek dieselfde sou kon doen nie. Hoop die veiligheids personeel eis siviel van die bevelvoerder sowel as die beamptes wat die arrestasie gedoen het in hul persoon en nie net van die SAPD nie.